Hvordan foregår betaling med debetkort?
Læs det fulde svar... Hvis du betaler med debetkort (f.eks. Mastercard, Maestro mfl. (ikke Dankort)) på vores betalingsautomat eller i appen APCOA FLOW, kan der blive reserveret et beløb hos din bank. Beløbet reserveres til APCOA PARKING Danmark A/S, fordi vi ikke kender længden af din parkering og dermed ikke det beløb, som du skal betale, når du for eksempel kører kortet igennem betalingsautomaten første gang. Vi godkender altså din transaktion med en reservation. Når din parkering og dermed dit køb er afsluttet, hæver vi kun det beløb, som parkeringen koster, og det reserverede beløb slettes efterfølgende. Denne procedure kan desværre godt tage nogle dage, og det skyldes ikke APCOA PARKING, men betalingsudbyderen. Bliver reservationsbeløbet ikke slettet, skal du kontakte din bank (kortudsteder).